Základná škola – Alapiskola, Školská 330, Jelenec

ISCED 2

Učebné osnovy školského vzdelávacieho programu “Farebný svet”

Vzdelávacia oblasť: Človek a spoločnosť

Vyučovací predmet **: Regionálna výchova**

Vyučovací jazyk: slovenský, maďarský

**1.Charakteristika vyu**č**ovacieho predmetu**

 Regionálna história je predmetom ,ktorý spolu s dejepisom, zemepisom( jeho humánnou zložkou) a občianskou náukou dotvára vzdelávaciu oblasť Človek a spoločnosť. Je najbližší dejepisu , pomocou vyučovania ktorého sa žiaci oboznamujú s vývojom ľudskej spoločnosti v jednotlivých historických obdobiach. Regionálna história bude dopĺňať vyučovanie dejepisu o aspekty stojace bližšie k národnej histórii, o konkrétne udalosti, osobnosti a pojmy blízke žiakovi z hľadiska jeho pôvodu.

Podobne ako plní dejepis svoju hlavnú funkciu - kultivovanie historického vedomia žiaka a uchovanie kontinuity historickej pamäti v zmysle odovzdávania historických skúseností, i úloha predmetu regionálna história bude spočívať v budovaní národného povedomia, uvedomenia si svojich koreňov a oboznámenia sa s udalosťami a javmi, ktoré ovplyvnili vývoj územného celku, v ktorom žiaci žijú.

Vyučovanie predmetu regionálna história má viesť žiakov k úcte k vlastnému národu, k rozvíjaniu vlastenectva, k rešpektovaniu kultúrnych či iných odlišností európskych národov.

Edukačná činnosť je zameraná na to ,aby žiaci v rámci regionálnej výchovy poznali históriu a kultúru vlastnej obce, mesta – zameriava sa preto na funkčné využívanie historických regionálnych daností. Žiaci sa oboznámia so svojím rodným krajom, školou a jej okolím, obcou, v ktorej žijú. Učia sa vyjadrovať svoje pocity, čo sa im najviac páči, čím sa pýši ich obec. Spoznávajú pamätné miesta, sochy, históriu osídlenia, povesti, piesne, šport a kultúrne dianie v obci, osobnosti z minulosti , ale aj súčasnosť. Naučia sa spoznávať flóru a faunu , uvedomujú si význam ochrany prírody, lesa, vody, živočíchov. Objavujú a spoznávajú prírodné krásy a zaujímavostí okolia, povesti; zvyky a tradície. Pritom si pripomínajú svojich predkov , zhotovujú rodostrom rodiny, spoznávajú tradičné jedlá. Vhodným doplnením vyučovania sú i stretnutia s pamätníkmi (starými rodičmi, známymi), rozhovory so žiakmi o minulosti ich regiónu atď. Žiaci by sa pri vyučovaní regionálnej výchovy mali naučiť orientovať v turisticky a historicky atraktívnych miestach blízkeho okolia a preto sú do vyučovania zaradené i vychádzky do blízkeho okolia.

Základom našej kultúrnej identity, ako aj zdrojom historického vedomia, patriotizmu a vzdelanosti, poznávania kultúrnej rozmanitosti, je tradičná ľudová kultúra – kultúra, ktorú vytvorili, ktorou žili a dodnes žijú najširšie vrstvy obyvateľstva . Preto je vhodné zaradiť do vyučovania i návštevu aktuálnych výstav, miestneho múzea, spoznávanie tradičných ľudových remesiel, ľudovoumeleckých výrobkov regiónu, stavebných pamiatok v regióne, obci a poznatky využiť vo výtvarnom zobrazovaní či tvorbe projektov.

1. **Ciele vyučovacieho predmetu**

Cieľom predmetu je

* spoznávať ľudové tradície a remeslá národa,
* získavať teoretické vedomosti z oblasti folkloristiky a nadobudnúť vlastnou činnosťou zručnosti v ľudových remeslách,
* viesť žiakov k zachovaniu ľudových tradícií v rodinách a regióne,
* spoznať dejiny národa, poznať súčasné postavenie národa v Európe a vo svete, chápať a naučiť sa nachádzať súvislosť medzi dianiami v minulosti a súčasnosti,
* získať elementárne vedomosti z oblasti dejín vedy a umenia,
* spoznávať významné osobností vedy a umenia,
* vychovávať žiakov k úcte k národnostnej kultúre,
* poznávaním vlastných tradícií – národných i národnostných - vychovávať žiakov k vzájomnému chápaniu a tolerancii iných národov,
* zaujímať sa o minulosť našej obce, o život a prácu našich predkov,
* viesť žiakov k spoznávaniu ešte existujúcich a žijúcich prvkov ľudových tradícií a remesiel,
* vytvárať u žiakov predpoklady na pestovanie a rozvíjanie citu ku krásam svojho regiónu, prírody, staviteľstva, ľudového umenia a spoznávanie kultúrneho dedičstva našich predkov.
* vytváranie schopností využívať získané znalosti v rôznych životných situáciách
* spoznávaním minulosti sa naučiť reagovať na aktuálne dianie
* vytvorenie si vlastného názoru na hodnotenie udalostí
* získať čo najširšie vedomosti z regionálnej histórie v jej rozličných oblastiach a stránkach života (stavebné pamiatky, jazyk, miestny folklór, kultúrne a historické pamiatky atď.) od najstarších dejín po súčasnosť

**Žiaci sa naučia:**

* pracovať s historickým časom - zaraďovať historické udalosti súvisiace s regiónom chronologicky
* pracovať s historickým priestorom - rozlišovať miestny, regionálny , národný a globálny priestor, rozpoznať podmienenosť medzi historickým priestorom a spôsobom života a obživy človeka a spoločnosti
* pracovať s historickými faktami, udalosťami a javmi, hodnotiť ich
* rozpoznať charakteristické znaky jednotlivých historických období, prelínajúcich sa v miestnom regióne

**Žiaci pracujú tak, že**:

* vyhľadávajú rôzne zdroje ( písomné, hmotné , technické, obrazové pramene)
* pracujú s knihou – populárno-vedeckou i umeleckou literatúrou, internetom, mapou, periodikami, kronikou ...

**Žiaci vedia** : vybrať informácie, porovnať ich , zoradiť, hodnotiť

Tvoria: vlastné práce: referáty, nástenky, výstavky, kresby, rodokmeň, vlastné literárne práce s historickou tematikou.

Zvolený obsah a zameranie predmetu nemá byť len získavaním informácií a ich interpretáciou v žiackom kolektíve. Časť úloh je orientovaná na zostavovanie výsledných formátov- výstavka, fotoalbum, kresby, vlastné literárne práce a vo veľkej miere si vyžaduje i spoluprácu s rodinou žiaka, napr. pri zapožičaní exponátov či starých dobových fotografií. Úlohy sú smerované i k podnieteniu žiaka smerovať svoje otázky cielene staršej generácii a potom porovnávať poznatky z minulosti s vlastnou súčasnosťou. Chceme, aby si žiak uvedomoval svoje korene, svoje zväzky so staršími generáciami a aby sa aktívne zaujímal o to, čo už bolo i o to, čo nám minulosť zachovala ako odkaz do budúcnosti.

Pri práci budeme využívať individuálnu prácu i skupinovú prácu, projektové úlohy, prácu s internetom a dostupné možnosti verbálnej komunikácie. (cielený rozhovor, anketu, opis, rozprávanie a pod.)

1. **Obsahové, časové a organizačné vymedzenie predmetu**

***Obsah vzdelávania***

V školskom vzdelávacom programe je predmet regionálna výchova v triedach s vyučovacím jazykom slovenským (VJS) dotovaný 1 VH týždenne (**1 voliteľná hodina**) v 5.ročníku a v triedach s vyučovacím jazykom maďarským (VJM) 1VH týždenne v 5.až 8.ročníku (**4 voliteľné hodiny**). Rozloženie do jednotlivých ročníkov je dané učebným plánom tohto vzdelávacieho programu a je nasledovné:

|  |  |  |
| --- | --- | --- |
| **Ročník** | **Týždenná dotácia pre triedy s VJS** | **Týždenná dotácia pre triedy s VJM** |
| piaty | 1 | 1 |
| šiesty | 0 | 1 |
| siedmy | 0 | 1 |
| ôsmy | 0 | 1 |
| deviaty | 0 | 0 |
| **Spolu** | **1** | **4** |

***Tematické okruhy v jednotlivých ročníkoch***

5.ročník s VJS, 1 hodina týždenne

1. Oboznámenie sa s predmetom
2. Od blízkeho k vzdialenému
3. Naša minulosť
4. Cechy a remeslá
5. Architektúra
6. Významní rodáci
7. Zdroje informácií
8. Zvyky a tradície
9. Naša škola

Projekt: Naša obec, jej minulosť, súčasnosť a budúcnosť

**Školský vzdelávací program Regionálna história je rozpracovaný na počet hodín 33.**

|  |  |  |  |  |
| --- | --- | --- | --- | --- |
| **Ciele** | **Tematický celok** | **Obsahový štandard** | **Výkonový štandard** | **Počet hodín, zaradenie prierezových tém** |
| **téma** | **pojmy** | **spôsobilosti** |
|  | **Čo je regionálna výchova** |  |  | *Oboznámiť sa s obsahom predmetu* | 1 |
| **naučiť žiaka orientovať sa v priestore** | **Od blízkeho k vzdialenému** | **Región** | Dom, dedina, mesto, región, kraj, štát, SR, EÚsúvislosť s geografiou | *Žiaci sa vedia orientovať v mieste bydliska, v okresoch a krajoch nášho štátu* | 3MKV  |

|  |  |  |  |  |  |
| --- | --- | --- | --- | --- | --- |
| **naučiť žiakov orientovať sa v čase** | **Naša minulosť** | **Minulosť našej obce** | Hmotné, písomné,obrazové pramene | *Žiaci sú schopní**zhotoviť**nástenku s**využitím prameňov* | 4MV  |
|  |  | **Rodinný** **album** | Fotografia, album | *Žiaci vedia rozoznať**dobovú fotografiu, vedia vysvetliť ako sa obec menila, porovnať minulosť so súčasnosťou**súťaž O naj-**staršiu fotografiu* | 2 |
|  |  | **Kronika** | Obecná, školská, rodinnásúvislosť s literatúrou | *Žiaci sa pokúsia vytvoriť kroniku triedy* | 2 |
| **oboznámiť žiakov s rozmanitými remeslami** | **Cechy a remeslá** | **Miestne remeslá** | Hrnčiar, šuster, stolár... | *Žiaci poznajú nástroje a výsledky práce, vedia vytvoriť erb pre jednotlivé remeslá* | 2OSR |
|  |  | **Miestna heraldika** | Genealógia, erby | *Žiaci sa pokúsia**vytvoriť osobný erb* | 2 |
| **naučiť žiakov orientovať sa v stavebných pamiatkach** | **Architektúra** | **Stavebné pamiatky blízkeho okolia** | Kostol, hrad , kaštieľ, románsky a gotický sloh | *Žiaci vedia rozoznať prvky slohov, časovo zaradiť pamiatky do historického obdobia* | 4 |
| **žiaci získajú prehľad o významných osobnostiach z regiónu** | **Významní rodáci nášho regiónu** | **Čo o nich vieme ?** | osobnosti z minulosti i súčasnosti | *Žiaci vedia vymenovať najvýznamnejších rodákov, uvedomujú si ich podiel na rozvoji regiónu**.* | 2 |
|  |  | **Pomníky z 1. a 2.svetovej vojny** | vojna, mier,miestne mená | *Žiaci vedia rozprávať o následkoch vojen* | 1 |
| **naučia sa pracovať s informáciou** | **Zdroje informácií** | **Obecná a školská knižnica, internet** |  | *Žiaci sa vedieť orientovať pri získavaní informácií* | 1MV  |
|  | **Zvyky a tradície** | **Čo nám predkovia zachovali?** | Folklór, ľudová slovesnosť, povestisúvislosť s literatúrou | *Žiaci poznávajú miestne piesne, povesti, kroje..* | 2 |
| **rozvíjame komunikačné zručnosti** | **Naša škola** | **Škola v minulosti a prítomnosti** |  | *Žiaci si vytvoria užší vzťah k škole,**získajú kontakt s absolventmi* | 1 |
| **príprava na tvorbu projektu** | **Naša obec** | **História,  súčasnosť a budúcnosť obce** |  | *Žiaci sa kontaktujú s pamätníkmi, súčasnými predstaviteľmi obce* | 1 |
| **PROJEKT** | **Naša obec** | **Minulosť –súčasnosť - budúcnosť** |  | *Žiaci prezentujú vlastné projekty* | 4TP  |
|  |  | **Návšteva vybranej pamiatky** |  |  | 1 |

**Výchovné a vzdelávacie stratégie**

Učebný predmet regionálna výchova rozvíja **kľúčové kompetencie** nasledovne:

**Komunikácia v materinskom jazyku:**

* rozvojom a rozšírením slovnej zásoby v materinskom jazyku, poznávaním nových pojmov, výrazov z oblasti folkloristiky, dejín, vedy a umenia,
* vedením kultivovaného a zreteľného, gramaticky a štylisticky presne formovaného dialógu.

**Matematická kompetencia a základné kompetencie v oblasti vedy a techniky:**

* získavaním základných poznatkov z dejín vedy,
* poznávaním významných osobností vedy a techniky a ich prínosu k národnej a celosvetovej kultúre

**Digitálna kompetencia:**

* využitím IKTna hodinách (PC, digitálny fotoaparát, ...)

**Naučiť sa učiť:**

**-** prostredníctvomprojektového vyučovania, samostatného vyhľadávania

a spracovávania údajov

* vedením žiakov k celoživotnému vzdelávaniu sa aj v oblasti vedy, techniky,

 folkloristiky, dejín

* čítaním, spracovávaním príslušnej literatúry: kníh, časopisov, webových portálov

**Spoločenské a občianske kompetencie:**

* vzbudením záujmu o kultúrne dedičstvo národa
* poznávaním vlastných národnostných hodnôt viesť žiakov k tolerancii voči iným národom